ILM เปิดงบ Q2 กำไรโต 61% นิวไฮรอบ 11 ไตรมาส จ่อปันผล 0.20 บ. XD 22 ส.ค.นี้
ILM เปิดงบ Q2 กำไรนิวไฮรอบ 11 ไตรมาส โต 61% แตะ 162.30 ลบ.  จากปีก่อนกำไร 101.02 ลบ. รับรายได้ทะลัก ส่วนงวด 6 เดือนกำไรโต 31% แตะ 322.95 ลบ. จากปีก่อนกำไร 246.37 ลบ. จ่อปันผล 0.20 บ. ขึ้นเครื่องหมาย XD 22 ส.ค.65 จ่าย 6 ก.ย.65
ILM เปิดงบ Q2 กำไรนิวไฮรอบ 11 ไตรมาส โต 61% รับรายได้ทะลัก ส่วนงวด 6 เดือนกำไรโต 31% จ่อปันผล 0.20 บ. XD 22 ส.ค.65 จ่าย 6 ก.ย.65
9 ส.ค. 2565

บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้ผลการดำเนินงานไตรมาส 2/65 มีกำไรสุทธิ 162.3 ล้านบาท ทำสถิติสูงสุดในรอบ 11 ไตรมาส นับตั้งแต่ไตรมาส 3/62 เนื่องจากรายได้จากการขายเพิ่มขึ้น 4.2% เมื่อเทียบจากงวดเดียวกันของปีก่อน โดยยอดขายสาขาเติบโต 3.4% เมื่อเทียบจากงวดเดียวกันของปีก่อน ยอดขายโครงการในประเทศเติบโต 60.4% เมื่อเทียบจากงวดเดียวกันของปีก่อน และยอดขายเฟรนไชส์ต่างประเทศเติบโต 28.3% เมื่อเทียบจากงวดเดียวกันของปีก่อน
ขณะเดียวกันรายได้จากการให้เช่าและบริการทำสถิติสูงสุดใหม่อีกครั้ง  โดยเติบโต 24.9% เมื่อเทียบจากงวดเดียวกันของปีก่อน เนื่องจากมีผู้เช่าพื้นที่หลากหลายและเพิ่มขึ้น รวมถึงทยอยรับรู้รายได้จากผู้เช่าพื้นที่ใหม่เพิ่มขึ้นตั้งแต่ช่วงต้นปี 65
นอกจากนั้นบริษัทฯ ประกาศปันผลจากงวดดำเนินงานวันที่ 1 ม.ค. 65 ถึงวันที่ 30 มิ.ย. 65 เป็นเงินสดในอัตรา 0.20 บาท กำหนดขึ้นเครื่องหมาย XD วันที่ 22 ส.ค.65 กำหนดจ่ายเงินปันผลในวันที่ 6 ก.ย.65